Βλαδίμηρος Κολοκοτρώνης

Ο Βλαδίμηρος Κολοκοτρώνης (1892 - Μάιος 1970) ήταν Έλληνας υποστράτηγος.

Βιογραφία
Γεννήθηκε στην Αθήνα και ήταν γιος του Θεόδωρου Κολοκοτρώνη, αρχηγού της αστυνομίας Αθηνών. Από την πλευρά του πατέρα του ήταν εγγονός του Κωνσταντίνου Κολοκοτρώνη, βουλευτή και αξιωματικού του στρατού, και δισέγγονος του αρχιστράτηγου Θεόδωρου Κολοκοτρώνη ενώ από την πλευρά της γιαγιάς του καταγόταν από την αριστοκρατική φαναριώτικη οικογένεια Καρατζά.Εορτασμός της επετείου της μάχης του Βαλτετσίου, από το Εθνικό Οπτικοακουστικό Αρχείο

Ακολούθησε την στρατιωτική παράδοση της οικογένειας και εισήλθε στη σχολή Ευελπίδων, απ' όπου και αποφοίτησε ως αρχηγός της τάξης του. Το 1923 έγινε αντισυνταγματάρχης, το 1925 συνταγματάρχης λαμβάνοντας παράλληλα μέρος στους Βαλκανικούς πολέμους, στον Α΄ Παγκόσμιο Πόλεμο και στην Μικρασιατική Εκστρατεία. Κατά τον Α' Παγκόσμιο Πόλεμο, όπου πολέμησε στο μακεδονικό μέτωπο, σε γερμανική επίθεση με χημικά, προσβλήθηκε από αέριο μουστάρδας με αποτέλεσμα οι πνεύμονές του να υποστούν ανεπανόρθωτες βλάβες. Ανέλαβε κατά καιρούς πολλές στρατιωτικές θέσεις και το 1930 προήχθη σε υποστράτηγο ως ανάπηρος πολέμου.

Ανέπτυξε αξιόλογη δραστηριότητα συμμετέχοντας στον Φιλολογικό Σύλλογο Παρνασσού, στην Ιστορική και Εθνολογική Εταιρεία της Ελλάδος και στον Πατριωτικό Όμιλο Απογόνων του 1821.Ιδρυτικά μέλη, Πατριωτικού Ομίλου Αγωνιστών του 1821 (αρχειοθετημένη στο Wayback Machine) Εντυπωσιακή ήταν η φυσιογνωμική ομοιότητα με τον προπάππο του, Θεόδωρο Κολοκοτρώνη.

Απεβίωσε στην Αθήνα και ενταφιάστηκε στις 13 Μαΐου 1970 στο Α΄ νεκροταφείο ΑθηνώνΜακεδονία, Εκηδεύθη εις Αθήνας ο τελευταίος απόγονος του Κολοκοτρώνη, 14/5/1970, σελ. 8. Ήταν παντρεμένος και δεν είχε παιδιά.

 Παραπομπές 

Βλαδιμηρος
Κατηγορία:Έλληνες αξιωματικοί του πεζικού